Minstens 77 dood na trein ontspoorFoto: @RCTVenlinea/Twitter Die trein het 222 mense vervoer en was amper by ŉ stasie toe die ongeluk plaasgevind het. Vier van die waens het omgeslaan nadat die trein ontspoor het. Die liggame op die spoor is met komberse toegegooi. Die ongeluk het op ŉ lang hoë-spoed spoor sowat 4km van die hooftreinstasie in Santiago de Compostela plaasgevind. Volgens TVE, die openbare uitsaaier, het die trein glo ontspoor aangesien dit te vinnig gery het. ŉ Woordvoerder van die spoorwegmaatskappy sê dit is egter nog te vroeg om oor die oorsaak van die ongeluk te spekuleer. Die ongeluk kom minder as twee weke nadat ŉ passasierstrein naby Parys ontspoor het en tot die dood van ses mense gelei het.